Паралельна з Венесуэлай кантынгент у парадку 500 ваенных саветнікаў прысутнічаў у Лівійскай Джамахірыі. Сярод іх былі як кадравыя вайскоўцы, накіраваныя па дзяржаўнай лініі, так і найміты, якія заключылі індывідуальныя кантракты з сілавымі структурамі краіны. Байцы групы беларускіх ваенспецоў у Лівіі знаходзіліся на пасадах саветнікаў пры вайсковых падраздзяленнях і снайпераў, займаліся падрыхтоўкай персаналу, рамонтам і эксплуатацыяй ваеннай тэхнікі. У 2011 годзе гэтыя сілы аказалі падтрымку ўраду Муамара Кадафі падчас грамадзянскай вайны і замежнай інтэрвенцыі. Беларускія вайскоўцы змаглі пераарганізаваць урадавыя сілы, павялічыць мабільнасць войскаў за кошт перасадкі з цяжкай бронетэхнікі на пікап-тачанкі, унесці ў тактыку элементы партызанскай вайны. Гэта павялічыла здольнасці арміі, знізіла эфектыўнасць авіяўдараў НАТА і дазволіла ў канцы сакавіка і пачатку красавіка перайсці ў контрнаступленне.